आधुनिक विश्वको महत्वपूर्ण सूचक हो ‘टेलि कम्युनिकेशन’ । सञ्चारलाई छिटो छरितो र प्रभावकारी बनाएपछि यसको ब्यापक प्रयोग हुन थाल्यो । यसको प्रयोगमा नेपाली समाज पनि अभ्यस्त भइसकेको छ ।
खासगरी माओवादीको १० वर्षे युद्धपछि यसको प्रयोग ब्यापक बढेको हो । र नेपाल टेलिकम यहाँको दूरसञ्चार सेवाका लागि भरपर्दाे माध्यम बन्दैआएको छ । सरकारी स्वामित्वमा रहेको नेपाल टेलिकमले आफ्ना ग्राहकलाई सस्तो सेवा उपलब्ध गराउँदैआएको छ ।
नेपाल टेलिकमले आफ्नो मूल नारा नै बनाएको छ, ‘राष्ट्रको सञ्चार’ । यसैले पनि आम नागरिकको विश्वास नेपाल टेलिकममाथि रहेको यसका पदाधिकारीहरु बताउँछन् ।
सेवाग्राहीको आवस्यकतालाई ध्यानमा राख्दै उत्तरदायीपूर्ण भुमिका निर्वाह गर्दैआएको नेपाल टेलिकमले मुलुकको आर्थिक÷सामाजिक विकासमा उल्लेखनीय योगदान पु¥याउँदै आएको छ । साथै एक प्रगतिशील संस्थाको रुपमा ग्राहकको हित र सेवामा समर्पित छ । पछिल्लो समय देशका दुर्गम गाउँमा समेत पुर्याएको सेवा साँच्चिकै लाभलाग्दो छ ।
जसले गर्दा विदेशमा रहेका आफन्तसँग गाउँलेहरु चाहेको बेला बोल्न पाउने भएका छन् । नेपाल टेलिकमको यस्तो सेवा नै समय सुहाउँदो र वैज्ञानिक सेवाको रुपमा धेरैले बुझेका छन् ।
विपद्को बेला समेत टेलिकमले नेपाली जनताको लागि साथ दिँदैआएको छ । २०७२ सालको विनाशकारी भूकम्प, तराइमा बाढीले जनजीवन प्रभावित पारेको बेला टेलिकमले सित्तैमा फोन सेवा उपलब्ध गराएको थियो ।
आम जनतालाई विपद्को बेला यस्ता सेवा दिँदा नेपाल टेलिकमले थप विश्वास पाएको अनुभव टेलिकमका कर्मचारीहरुलाई छ । नेपाल टेलिकमबाट इन्टरनेट, सिमलगायत विभिन्न सेवा लिनेको संख्या १ करोड ८७ लाख ४४ हजार ९ सय ८६ पुगेको छ ।
यस्तै टेलिकमले आम उपभोक्ताको आवश्यकतालाई मध्यनजर गर्दै विभिन्न अफरको व्यवस्थासमेत गर्दैआएको छ । पछिल्लो पटक जीएसएम र सीडीएमएमा रेगुलर, नाइट, सामाजिक सञ्जाल (फेसबुक, इन्स्टाग्राम, ह्वाट्सयाप) स्ट्रिमिङ, डाटा प्याकेजका साथै विभिन्न अवसरमा अफर उपलब्ध गराउँदै आएको टेलिकमकी प्रबन्ध निर्देशक कामिनी राजभण्डारीले जानकारी दिइन् ।
‘कल पनि नकाटिने अतिरिक्त शुल्क पनि नलाग्ने !’ नेपाल टेलिकमको मज्जाको सापटी अफर हो यो । नेपाल टेलिकमले नै प्रिपेड मोबाइलमा ब्यालेन्स सापटी लिन सकिने सेवा ‘नमस्ते क्रेडिट’ को सुरुवात गरेको हो ।
जस अन्तरगत कम्पनीको जीएसएम तथा सीडीएमए प्रिपेड मोबाइलमा कल गर्दा गर्दै ब्यालेन्स सकिएमा सापटी रकमबाट कललाई निरन्तरता दिन सकिन्छ ।
यस्तो सापटी रकम ५ रुपैयाँ देखि ४० रुपैयाँ सम्म उपलब्ध हुन्छ । सो रकमपछि गरिने रिचार्ज रकमबाट काटिने छ । यसरी सापटी लिँदा लिएको रकममा ब्याज वा अन्य कुनै कर लाग्ने छैन । आम सेवाग्राहीले टेलिकमको यस्तो अफर खुब मन पराएको पनि बताइन्छ ।
कमसेकम ३ महिना पहिलेदेखि प्रयोगमा रहेको सिममा मात्र यो सुविधा उपलब्ध हुनेछ । कति रकम सापटी लिन सकिन्छ भन्ने बारेमा जानकारी लिनका लागि क्त्ब्त्ग्क् लेखेर १४७७ मा एसएमएस पठाउन सकिन्छ ।
यस्तै यो सेवा बन्द गर्नका लागि क्त्इए लेखेर र फेरि यही सुविधा सुचारु गर्नका लागि क्त्ब्च्त् लेखेर १४७७ माएसएमएस पठाउन सकिन्छ । एक पटक लिएको सापटी रकम तिरेपछि फेरि अर्को पटक पनि सापटी लिन सकिन्छ ।
सापटी रकमको प्रयोग गरी कल गर्नका साथै एसएमएस गर्न र डाटा चलाउन पनि सकिने टेलिकमकी प्रबन्ध निर्देशक राजभण्डारीको भनाइ छ ।
मोबाइल फोनमा नेपाल टेलिकमको इन्टरनेट चलाउन सजिलो र सस्तो उपाय हो डाटा प्याक । यस अन्तरगत अलटाइम डाटा प्याक, नाइट डाटाप्याक, सामाजिक सञ्जाल डाटा प्याक, डाटा स्ट्रीमिङ प्याक छन् ।
नेपाल टेलिकमका प्रयोगकर्ताले अलटाइम डाटा प्याक अन्तरगत १० देखि तीन सय रुपैयाँमा ३ दिनदेखि २८ दिनसम्म डाटा र बोनस डाटा खरिद गरेर इन्टरनेटको मज्जा लिन सक्छन् । यो सुविधा अन्य दूर सञ्चार प्रदायक कम्पनीभन्दा निकै नै सास्तो हो ।
त्यस्तै, टेलिकमले नाइट डाटा प्याकमा बेलुका १० बजेदेखि विहान ६ बजेसम्मका लागि सस्तो मूल्यमा मोबाइल डाटा खरिद गर्न सक्नेछन् । नाइट डाटा प्याक कम्तिमा १० देखि बढीमा तीन सय रुपैयाँसम्मको खरिद गर्न सक्ने व्यवस्था नेपाल टेलिकमले गरेको छ ।
नाइट डाटा प्याक अन्य डाटा प्याकभन्दा निकै सस्तो छ । नाइट प्याकमा १५ रुपैयाँमा १ सय ५० एमबी खरिद गर्दा २१ एमबी डाटा बोनस प्राप्त गर्न सकिन्छ । कुल १ सय ७१ एमबी डाटालाई ३ दिनमा समाप्त गर्नुपर्ने समयावधी तोकिएको छ ।
सामाजिक सञ्जाल प्याक अन्तरगत फेसबुक, इन्स्टाग्राम र ह्वाट्स एपका लागि छुट्टाछुट्टै प्याक पनि नेपाल टेलिकमले ग्राहकलाई उपलब्ध गराएको छ । टेलिकमले आइओएस र एन्ड्रोइड फोन प्रयोगकर्ताका लागि कम्तिमा १२ देखि अधिकतम दुई सय रुपैयाँसम्मको सामाजिक सञ्जाल प्याक उपलब्ध गराएको हो ।
नेपाल टेलिकमले यूट्यूव प्रयोगकर्ताका लागि पनि गजबको अफर दिएको छ । ग्राहकले वाउ टाइम एपबाट सस्तो रेटमा यूट्यूव भिडियो र लाइभ टेलिभिजन स्ट्रिमिङको मज्जा लिन सक्छन् । ४५ रुपैयाँदेखि ११५ रुपैयाँसम्मको प्याकेज लिन पाइने स्ट्रीमिङ प्याकमा १४ प्रतिशत बोनस पनि प्राप्त गर्न सकिन्छ ।
नेपाल टेलिकमले ग्राहकलाई सस्तो मुल्यमा फोर जी लिट सेवा उपलब्ध गराउँदैआएको छ । हाल काठमाडौं र पोखरामा सञ्चालन रहेको फोर जी सेवा मोबाइलमा *४४४# डायल गरी सञ्चालन गर्न सकिन्छ । यसका लागि भने ग्राहकको मोबाइल फोर जी नेटवर्क सपोर्ट गर्ने हुनुका साथै फोर जी वा लिट नेटवर्कको उपलब्धता भएको स्थानमा हुनुपर्छ ।
टेलिकमले १४ प्रतिशत बोनससहित १२ रुपैयाँदेखि पाँच सयसम्मका विभिन्न प्याक लिन सक्छन् । यी डाटा प्याक मुल्य अनुसार ३ दिनदेखि २८ दिनसम्म चालउन सकिन्छ । नेपाल टेलिकमले प्रदान गरेका डाटा प्याकेज पनि अन्य नेटवर्कको भन्दा धेरै सस्तो हो । फोर जीबाट हाई स्पिडमा इन्टरनेट चल्ने भएकाले यसबाट उच्च गुणस्तरको भिडियो अवरोधबिना हेर्न सकिन्छ ।
नेपाल टेलिकमले ग्राहकलाई सस्तो दरमा भ्वाइस प्याकको सुविधा दिँदैआएको छ । टेलिकमका जीएसएम र सीडीएमए प्रयोगकर्ताले भ्वाइस प्याक लिन सक्छन् । भ्वाइस प्याक लिनका लागि १४१५ मा एसएमएस पठाउनु पर्ने हुन्छ ।
यस्तै टेलिकमले ग्राहकलाई नाइट भ्वाइस प्याकको सुविधा पनि दिएको छ । ग्राहकले सस्तो दरमा राति १० बजेदेखि विहान ६ बजेसम्म नाइट भ्वाइस प्याकको मज्जा लिन सक्ने छन् ।
नेपाल टेलिकमको एसएमएसमा पनि आकर्षक अफर छ । १२ रुपैयाँमा १ सय २० वटा एसएमएस प्राप्त गर्न ग्राहकले १४१५ मा एसएमएस सिक्स्टी टाइप गरेर एसएमएस पठाउन सक्नेछन् ।
नेपाल टेलिकमले स्प्रीङ अफर अन्तरगत भ्वाइस डाटा र फ्रि एसएमएस सहितको सीयूजी प्याक उपलब्ध गराएको छ । सीयूजी प्याक नेपाल टेलिकमको जीएसएम र सीडीएमए प्रयोगकर्ताले लिन सक्छन् । सीयूजी प्याकमा चार सयदेखि १६ सयसम्मको प्याकेजमा भ्याइस कल, डाटा र फ्रि एसएमएसको सुविधा उपलब्ध छ ।
नेपाल टेलिकमले भारतमा आउट गोइङ कल अफर अन्तरगत सस्तो मुल्यमा डेली प्याक, विक्ली प्याक, मन्थ्ली प्याक पनि दिँदैआएको छ । डेली प्याक अन्तरगत ३५ रुपैयाँमा १५ मिनेट कुरा गर्न सकिन्छ । प्याक लिन भने १४१५ मा एसएमएस पठाउनु पर्ने हुन्छ ।
नेपाल टेलिकमका ग्राहकले अन्तर्राष्ट्रिय कल रिसिभ गर्दा समेत स्वतः बोनस पाउन सक्छन् । उक्त प्राप्त बोनस कल र एसएसएसलाई नेपाल टेलिकमकै नेटवर्कभित्र प्रयोग गर्नु पर्नेछ ।
नेपाल टेलिकमको नेटवर्क प्रयोगकर्ताले विदेशबाट सात दिनभित्र सात मिनेट कल रिसिभ गरेको अवस्थामा १४ मिनेट फ्रि कल र १४ वटा एसएमएस सित्तैमा प्रयोग गर्न सक्ने छन् । उक्त अफरको समयावधी ३ दिनको हुन्छ ।
नेपाल टेलिकमबाट उपलब्ध विभिन्न डाटा प्याकेज अनलाइन माध्यमबाटै खरिद गर्न सकिन्छ । यसका लागि ‘अफर डट एनटीसी डट एनइटी डट एनपी’ मा गएर खरिद गर्न सकिन्छ ।
नेपाल टेलिकमको जीएसएम वा सीडीएमए मोबाइलका विभिन्न डाटा प्याकेज छनोट गर्न सकिन्छ । प्रयोगकर्ताले डाटा प्याकेजको मुल्य र समयावधिसमेत सँगै देख्न सक्छन् ।
मोबाइल डाटा लिन ग्राहकले आफ्नो मोबाइल नम्बर र पीयूके नम्बर राख्नु पर्दछ । सबै विवरण भरेपछि ग्राहकले बाइ डाटा प्याक बटनमा थिच्नु पर्छ । यसका लागि ब्यालेन्स भने हुनु पर्छ । पीयूके नम्बर थाहा पाउनका लागि १४१५ मा एसएमएस गर्न सकिन्छ ।
नेपाल टेलिकमको डाटा प्याकेज मोबाइलबाट पनि लिन सकिन्छ । आफ्नो मोबाइलमा *१४१५# डायल गरेर र १४१५ मा एसएमएस पठाएर आवश्यकता अनुसार डाटा प्याकेज खरिद गर्न सकिन्छ ।
रसुवा– तिहारलाई लक्षित गर्दै चीनबाट ६० वटा भेडा तथा च्याङग्रा आयात गरिएको छ। नेपाल र चीनबीच सञ्चालनमा रहेको एक मात्र व्यापारिक नाका रसुवागढीबाट तिहार नजिकिएसँगै ६० वटा भेडाच्याङग्रा आयात गरिएको हो।
चीनको स्वशासित क्षेत्र तिब्बतबाट रसुवागढी नाका हुँदै ६० वटा भेडाच्याङग्रा नेपाल भित्राइएको व्यापारी दिवाकर न्यौपानेले बताए। गत वर्षको तिहारमा यो नाका हुँदै भेडाच्याङग्रा भित्र्याइएको थिएन। तिहारलाई लक्षित गरी ल्याइएको प्रति भेडाच्याङग्राको मूल्य २३ हजारदेखि २६ हजार रुपैयाँसम्म पर्ने व्यापारी दिवाकर न्यौपानेले बताए। उनले भने, ‘यसअघि मुस्ताङबाट ल्याइने गरेकोमा यो वर्ष रसुवागढी हुँदै ल्याएका छौँ, नेपाल भित्रिएको भेडाच्याङग्राको मूल्य विगतको तुलनामा केही महङ्गो छ।’
गत वर्ष भन्दा यो वर्ष भेडाच्याङग्राको आयात र खरिद मूल्य दुवै बढेको न्यौपानेले बताए। गत वर्ष भन्दा यो वर्ष प्रतिगोटा करिब ४ हजार रुपैयाँले मूल्य बढेको उनको भनाइ छ। दसैँलाई लक्षित गरी चीनको तिब्बतबाट रसुवागढी हुँदै आयात गरिने भेडाच्याङ्ग्राको संख्यामा तीन वर्षदेखि निरन्तर ओरालो लागेको छ। चीनको तिब्बतस्थित ल्हासामा भेडाच्याङ्ग्राको भाउ निरन्तर बढ्दै जान थालेपछि आयात निरन्तर ओरालो लागेको व्यावसायीहरु बताउँछन्।
यो वर्ष यस नाका हुँदै ३ सय भन्दा बढीको सङ्ख्यामा भेडाच्याङ्ग्रा आयात हुने बताइएको छ। गत वर्ष आयात घटेको थियो। व्यापारीका अनुसार गत वर्ष दसैंमा ५५ वटा मात्रै भेडाच्याङ्ग्राको आयात भएको थियो। भने यो वर्ष २ सय भन्दा बढी भेडाच्याङग्रा आयात भएको बताइएको छ।
२०७० सालमा २ सय २ वटा, २०७१ सालमा १ सय ८०, २०७३ सालमा २ सय ५० वटा र २०७४ सालमा ५५ वटा भेडाच्याङ्ग्रा रसुवागढी नाका हुँदै नेपाल आयात भएको थियो। २०७० सालअघि यो नाकाबाट ५ हजारदेखि १० हजार रुपैयाँसम्म भेडाच्याङ्ग्रा आयात हुने गरेको थियो।
चाडपर्वको समयमा हरेक वर्ष रसुवागढी नाकाबाट भेडाच्याङग्रा आयात हुने गरेको छ। चाडपर्वलाई लक्षित गरी बजारमा बिक्रीवितरणका लागि ल्याइएका भेडाच्याङ्ग्राको मूल्यसमेत बढेपछि सर्वसाधारण मर्कामा परेका हुन्।